Publication: Magyar Közlöny
Issue: MK-2000-84 (Year: 2000, Number: 84)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 459

2. A szakmai vizsga részei A szakmai vizsga szakmai elméleti és szakmai gyakorlati részből áll. 2.1. A szakmai elméleti vizsga — írásbeli (teszt) = terminus technicusok jogágankénti csoportosítása, = jogi fogalmak meghatározása, = egy ügyintézői és/vagy ügykezelői feladat lépésenkénti leírása; — szóbeli. 2.2. A szakmai gyakorlati vizsga — írásbeli (esetmegoldás); — egy megadott, a leendő munkakörök egyikéhez kapcsolódó szituáció felismerése, dokumentálása (ügyintézési sorrend, ügykezelési feladatok stb.) és jogi szakmunkára való előkészítése; — szóbeli = az esetmegoldás elméleti és gyakorlati indoklása. A szakmai elméleti és szakmai gyakorlati írásbeli vizsgán a vizsgázónak a vizsgát szervező intézmény által kiadott írásbeli tételek alapján a szakképesítés egészét átfogó összetett feladatot kell megoldania. (Az írásbeli vizsgatételek csak egy vizsgán használhatók fel.) Értékeléskor csak 60% feletti teljesítmény fogadható el. A szakmai elméleti és szakmai gyakorlati írásbeli vizsga időtartama: 60+60 perc. A szakmai gyakorlati szóbeli vizsgán a vizsgázónak a III. pontban foglalt követelmények figyelembevételével a vizsgát szervező intézmény által meghatározott és a vizsgabizottság elnöke által jóváhagyott vizsgafeladat elméleti és gyakorlati indoklását kell elvégeznie. Értékeléskor csak 60% feletti teljesítmény fogadható el. A szóbeli vizsga időtartama: 30 perc.

Source: https://magyarkozlony.hu/hivatalos-lapok/50c931f7f01c292207684313ae9cd71acfdbc0fa/dokumentumok/52a06ada17acaaef79e9e7387e341561f1b64230/letoltes